Ինչպես պատմում է Ռազմիկ Դավթյանը՝ ամեն ինչ սկսվել է 2011 թվականից, երբ իր մտերիմ Սամվել Սամվելյանն իրենից խնդրել է 3500 դոլար՝ վերադարձնելու պայմանով: Դավթյանը գումարը տվել է, սակայն Սամվելյանը չի վերադարձրել, ապա մի որոշ ժամանակ անց՝ 2011 թվականին, Սամվելյանը կրկին դիմել է Ռազմիկ Դավթյանին՝ այս անգամ ավելի խոշոր գումարի խնդրանքով: Դավթյանը չի մերժել, ասում է՝ նպատակը միայն օգնելն է եղել: Գումարը տալու համար, ինչպես մեր զրույցում ասաց Ռազմիկ Դավթյանը, վերջինս Սամվելի հորդորով գրավ է դրել իր տունը: Սամվել Սամվելյանը վստահեցրել է, որ կփակի տոկոսներն ու գումարը, եւ բնակարանը գրավից կհանի: